Қосмұрын (тау, Сарыарқа)

Қосмұрын – Сарыарқаның орталық бөлігіндегі тау.

 Географиялық орны 
Қарағанды облысы Шет ауданы Ақадыр кентінің оңтүстік-батысында 15 км жерде орналасқан. Солтүстіктен оңтүстікке қарай 30 км-ге созылып жатыр, енді жері 7-8 км. Абсолюттік биіктігі 1115 м.

 Геологиялық құрылымы 
Девон жүйесінің төменгі және ортаңғы бөлімінің жыныстарынан түзілген.

 Жер бедері 
Сай-жыралармен тілімденген бірнеше ұсақ шоқылардан тұрады. Бұлақтарға (Мүкібай, Айнабұлақ), жылға, өзендерге (ірілері - Талдыеспе, Алабасқы, Жаманөзек) бай.

 Өсімдігі 
Сортаңдау қоңыр топырақ жамылғысында жусан, бетеге, бұталар өседі.  Жайылымдық пен қыстауларға (Шағыр, Бекет, т.б.) пайдаланылады. Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5

 Дереккөздер 

Санат:Шет ауданы таулары